Trolig har både Heggenfløyen (Modum) og den yngre Tingelstadfløyen (Gran) stått i stavnen på havgående skip. Dette er Norges to eneste bevarte norrøne skipsfløyer, men to andre er bevart i Sverige; Källungefløyen (Gotland) og Söderalafløyen (Hälsingland). Begge regnes som noe bedre bevart enn de to norske. I tillegge er det funnet fragmenter av en norrøn vindfløy på Lolland i Danmark, men bare toppfiguren er bevart – den såkalte Lollandhesten, som gjerne dateres til 1000-tallet. Heggenfløyen og de to svenske fløyene dateres gjerne til først halvdel av 1000-tallet, mens Tingelstadfløyen dateres til enten 1110–1160 eller 1200–1210.